  Виталий Пронин Анатолий Ермилович Матвеев. Йӧскалык библиотекаын 14-тӥ тулыспалэ 17.00 часын «Удмурт шаер» клуб ортчоз. Тӧр шорын туж тодмо но гажано адями – Анатолий Ермилович Матвеев. «Выжы ке юн, ачид но йӧн» книгаяз со вера аслаз выжыез сярысь. Алнаш ёросысь Чумолё гуртысь потэм Матвеевъёслэн 200 ар ӵоже улэм-вылэмзы, Удмуртилэн быдэс историеныз герӟаса, возьматэмын. Анатолий Матвеевлэн Алексей песятаез Алнаш ёросын тодмо адямивал. Со пумиськылӥз Трокай Борисовен но Иосиф Наговицынэн, Москвае Михаил Калинин доры вуылӥз.  Аслаз Анатолий Матвеевлэн, партиын но кун кивалтэтын вылӥ постъёсын ужам адямилэн, улон сюресэз тунсыко. Али но Матвеев выжыос пушъе. Пумиськонэ ӧтемын тунсыко куноос. Вань мылкыд карисьёсты но ӧтиськом! Йӧскалык библиотекалэн пресс-службаез Теги: кытынкумар  